Labdarúgás Versenyszabályzata

(2)

A játékvezetőnek a labdarúgókkal és dokumentumaikkal kapcsolatosan a következőket kell ellenőrizni

a)

A versenyigazolvány és a sportorvosi igazolás szabályosságát, érvényességét.

b)

A versenyengedély betűjelének adott mérkőzésre vonatkozó érvényességét.

c)

A sportorvosi engedélyt:

1)

A sportorvosi záradék érvényességi ideje: 18 éven felülieknél 1 év, 18. életévét még be nem töltött labdarúgó esetében 6 hónap. Az érvényességi idő alatt betöltött 18. életév ismételt orvosi záradék nélkül a 6 hónapos érvényességi időt nem növeli meg.

2)

A korcsoportba tartozás elbírálásánál a vizsgálat időpontját kell alapul venni. Az

érvényességi idő abban az esetben is betartandó, ha ifjúsági korú játékos felnőtt

csapatban játszik. Az érvényességi idő a sportorvosi záradék kiállításának napjával kezdődik.

3)

A sportorvosi vizsgálat alkalmával „versenyezhet” bejegyzést kap az a labdarúgó, akit a sportorvos a versenyszerű sporttevékenységre alkalmasnak minősít, és azt számozott, az OSEI előírásoknak megfelelő ovális, és a sportorvos személyes kör alakú bélyegzőjével és aláírásával érvényesíti. Az a labdarúgó, akit a sportorvosi vizsgálat a labdarúgásra alkalmatlannak minősít, a labdarúgást nem űzheti versenyszerűen.

d)

Utánpótlás mérkőzésen a játékosok életkora megfelel-e a bajnoki versenykiírásnak.

e)

A játékosok rendelkeznek-e az egyes osztályokra a versenykiírásban meghatározott versenyengedéllyel.

f)

Személyazonosság vizsgálata.

(3)

Személyazonosság vizsgálatával kapcsolatos rendelkezések

a)

A személyazonosság megállapítása a játékvezető hivatalos kötelessége. Ha a játékvezető úgy látja, hogy a versenyigazolványban levő fénykép nem egyezik meg az összehasonlított játékossal, a játékvezető a kifogásolt labdarúgó személyének azonosítására alkalmas okmányt köteles elkérni, továbbá a labdarúgóval elmondatja személyi adatait, majd íráspróbát

vesz tőle a mérkőzésjegyzőkönyvre, amit egybevet a versenyigazolványban lévő aláírással.

b)

Ha a játékvezető meggyőződik arról, hogy a játékos más labdarúgó versenyigazolványával kíván játszani, akkor a labdarúgót zárja ki a játékból. A jogosulatlanul játszani szándékozó játékos beazonosítására törekedjen, annak adatait jegyezze fel, és mellékelje a jelentéshez. Azt a versenyigazolványt vonja be és mellékelje a jelentéshez. A jegyzőkönyvben rögzítse, hogy mi alapján bizonyosodott meg arról, hogy a pályára lépő (vagy szerepeltetni szándékozott)

labdarúgó nem egyezik meg azon versenyigazolvány birtokosával, amelyikkel pályára akar lépni

(pl.: személyes adatokat nem tudta elmondani, személyazonosságát más hivatalos, fényképes okmánnyal nem tudta igazolni).

c)

Ha a játékvezető a mérkőzés alatt vagy a félidőben állapítja meg, hogy egy labdarúgó nem saját versenyigazolványával játszik, vagy erre az ellenfél képviselője felhívja a figyelmét, a játékost a játékból már nem zárhatja ki, még akkor sem, ha kétséget kizáróan bebizonyítható, hogy más labdarúgó versenyigazolványával szerepel.

d)

Amennyiben a sportszervezet képviselője a mérkőzés előtt, annak félidejében vagy a mérkőzés végén jelzi a játékvezetőnek, hogy valamelyik játékos személyazonosságát illetően kétsége van, abban az esetben az alábbiak szerint kell eljárni:

1)

ha a labdarúgó a sportlétesítményben van, de a játékvezető felhívására a személyének azonosítására szóló okmányt nem tudja, vagy nem akarja bemutatni, illetve az aláírást megtagadja, a játékvezető ezt jelentésében közli;

2)

ha a labdarúgó eltávozott a sportlétesítményből és ez akadályozza az azonosítást, akkor jelentésében közli a történteket.

e)

A d) pont megsértéséért benyújtott óvás esetén a személy azonosítására szolgáló okmány be nem mutatását, illetve az aláírás megtagadását, vagy az eltávozást, mint elmarasztaló tényt kell figyelembe venni

f)

Abban az esetben, ha a labdarúgó játékjogosultságával, játékos személyazonosságával, kapcsolatban a mérkőzés előtt, alatt vagy után kétség merül fel, akkor a személyi-vagy más személyazonosításra alkalmas igazolvány felmutatásával kell igazolni a személyazonosságot.

Ha a játékos személyazonosságát nem sikerül kétséget kizáróan bizonyítani, akkor óvás nyújtható be.

**UP Működési költségtérítéssel kapcsolatos kérdések**

**Mely korosztálytól érvényes a működési költségtérítés?**

Az 1997.01.01.- után született utánpótlás korú labdarúgókért az átvevő egyesületeknek „Működési költségtérítést” kell fizetniük a 2016-os nyári időszakban.

**Milyen összeget kérhetnek az egyesületek az Utánpótlás korú játékosaikért?**

Az amatőr 19 év alatti férfi utánpótlás labdarúgó belföldi átigazolásakor minden átigazolási

időszakban a B. táblázatban foglaltak szerinti összeg fizetendő az ott töltött éveknek

megfelelően.

Az utánpótlás Működési költségtérítésként a labdarúgó 12 évnél fiatalabb időszakára

minden esetben, a táblázatban szereplő összeg 50% a fizetendő.

|  |  |  |  |  |  |
| --- | --- | --- | --- | --- | --- |
| **Utánpótlás működési költségtérítés a szerződéssel nem rendelkező játékosok esetén** | | | | |  |
|  |
| **B. táblázat** | | **Átvevő** | | |  |
| I. osztályú sportszervezetek | II. osztályú sportszervezetek | Egyéb |  |
|  |
| **Átadó** | I. osztályú sportszervezetek | 3.000.000 Ft/év | 400.000 Ft/év | 0 |  |
|  |
| II. osztályú sportszervezetek | 500.000 Ft/év | 300.000 Ft/év | 0 |  |
|  |
| Egyéb | 200.000 Ft/év | 150.000 Ft/év | 100.000 Ft/év |  |
|

**Visszalépő, kizárt egyesület labdarúgója után kell-e fizetni az egyesületeknek?**

Igen, az átvevő egyesületeknek „Működési költségtérítést” kell fizetniük a visszalépő, kizárt egyesületeknek.

**Ha csak az adott korosztály szűnik meg, ahol a labdarúgó játszott és nem tudják foglalkoztatni kell-e az átvevő egyesületnek fizetnie?**

Igen, kell fizetni.

**Bajnokságban nem induló, de nem megszűnt egyesület labdarúgóiért kell-e fizetni?**

Igen, kell, amíg a sportszervezetet nem törölték, addig jár neki a költségtérítés a labdarúgói után.

**Csak a labdarúgó utolsó egyesületének kell fizetnie az átvevő egyesületnek?**

Igen.

**Ha 10 éve van egy labdarúgó egy egyesületnél, de ebből a 10 évből 7 évig volt csak játékengedélye, majd 3 évig sérülés miatt nem lépett pályára, nem volt érvényes játékengedélye, akkor az átadó egyesület 10 vagy 7 évre kérhet „Működési költségtérítést”?**

Ebben az esetben az átadó egyesület nem kérhet a labdarúgóért „Működési költségtérítést” mivel a labdarúgó több mint egy éve nem lépett pályára, nem váltottak neki játékengedélyt.

**ÁFA köteles-mentes-e a „Működési költségtérítés”?**

A „Működési költségtérítés” ÁFA köteles, ez alól csak az jelent kivételt, ha ÁFA mentes körbe tartozik a cég.

**Milyen dokumentumok szükségesek az UP átigazoláshoz?**

Átadó egyesület által **kiállított számla**, az átvevő egyesülettől a **befizetést igazoló dokumentum,** valamint a **megállapodás, amennyiben eltértek a táblázatban szereplő összegtől**. Az átadó, és az átvevő egyesülettől a dokumentumok fénymásolata elég, azonban azokra kérjük ráírni, hogy hiteles másolat, az eredetivel mindenben megegyezik, melyet pecséttel és aláírással el kell látni. A megállapodásnak eredetinek kell lennie.

**Ha két egyesület megállapodik egymással és 10.000-10.000 Ft-ért igazolnának egymástól labdarúgók, kell-e pénzmozgás, vagy elég, ha írnak egy megállapodást?**

A két átigazolás egymástól független, így nem elég a megállapodás. Számlát kell kiállítani mindkét egyesületnek.

**Mely esetben nem kell fizetni az UP labdarúgókért?**

Ha a labdarúgónak az előző bajnokságban nem volt érvényes versenyengedélye, az egyesület megszűnt, vagy magasabb besorolású UP bajnokságból érkezik (NB I-II), amelynek listája az mlsz.hu oldalán megtalálható. 8+16 csapat.

**Mikortól számít egy megkezdett évnek?**

Minden megkezdett évet –amennyiben versenyengedélyt váltottak ki- teljes évnek kell tekinteni.

**Kell-e a számlára TEÁOR szám?**

Nem kell a számlára TEÁOR szám, mivel nem tevékenység, hanem költségtérítés.

**Cserelap**

Felhívjuk a csapatok figyelmét, hogy minden mérkőzésen egyesületi felelősség, hogy a (saját) csapat számára biztosított legyen a cserelap. Az www.smfoci.hu oldalon a Formanyomtatványok/Cserelap oldalról, vagy a következő linkről letölthető: [/media/gallery/1/7/files/letolthetoanyag\_19.pdf](http://www.smfoci.hu/media/gallery/1/7/files/letolthetoanyag_19.pdf)

**A korosztályos szabályokra mi vonatkozik?**

(3) A korcsoportoknál betartandó szabályok:

a) Férfi felnőtt: bajnoki, kupa és egyéb mérkőzéseken a mérkőzés napjáig a 16., női felnőtt a 15. életévét naptári napra betöltött és annál idősebb korú labdarúgó vehet részt, kivéve, ha a versenykiírás a korosztályra vonatkozóan ettől eltérően rendelkezik.

b) U19, U18 és U17 korosztályú mérkőzéseken fiatalabb korosztályú labdarúgó akkor vehet részt, ha a 15. életévét a mérkőzés napjáig naptári napra betöltötte, kivéve, ha a versenykiírás a korosztályra vonatkozóan ettől eltérően rendelkezik.

c) U16, U15 és U14 korosztályú nagypályás labdarúgó mérkőzésen fiatalabb korosztályú labdarúgó akkor vehet részt, ha a 13. életévét a mérkőzés napjáig naptári napra betöltötte.

d) csökkentett pályaméretű, vagy kispályás mérkőzéseken a korosztályos versenykiírásban meghatározott életkor közöttiek, de legalább a betöltött 5. életévét követően vehetnek részt mérkőzéseken.

e) az OTP-Bozsik program keretén belüli rendezvényeken a korosztályos fiú csapatokban egy évvel idősebb leányok is szerepelhetnek.

**Korosztályok a 2015/2016-os bajnoki évben:**

  U-7: 2009.01.01-2010.12.31.  
  U-9: 2007.01.01-2009.12.31.  
U-11: 2005.01.01-2007.12.31.  
U-13: 2003.01.01-2005.12.31.  
U-14: 2002.01.01-2003.12.31. *(A 2004.01.01-12.31. között született Gy/f-es játékengedéllyel rendelkező játékosok is játszhatnak az U-14-es nyúltott pályás bajnokságban!)*  
U-16: 2000.01.01-2002.12.31.  
U-19: 1997.01.01-2001.12.31. *(A bajnokságba 5 fő nevezhet az 1995.01.01-1996.12.31. között születettekből.)*

**VÁLTOZÁS A SPORTORVOS(I)NÁL**

Kérem mindenki tanulmányozza át, és a jövőben ennek alapján végezze a szűrővizsgálatokat 2015. február 1.-től!

Néhány változásra külön felhívnám a figyelmet ezek:

1. A gyermekkor felső határát 16 évre csökkentettük, tehát 16 éves életkor felett a sportoló 1 évre kap versenyzési engedélyt.

2. 65 év felett a versenyzési engedélyt fél évre adjuk meg és évente kötelező a kardiológiai vizsgálat.

3. 16-35 éves kor között labdarúgás sportágban a szemészeti és ideggyógyászati vizsgálat 2 évente kötelező.

Tisztelettel: Dr. Schiszler Gábor OSH Vezető Főorvos

Felhívjuk a figyelmét minden sportszervezeteknek, amely az MLSZ 2014-2015. évi **I. és II. osztályú Férfi Ifjúsági U-21 és U-17** korosztályú nagypályás labdarúgó bajnokságban, a 2014-2015. évi **I. osztályú Férfi Ifjúsági U-18 és U-16** korosztályú nagypályás labdarúgó bajnokságban illetve a 2014-2015. évi **I. és II. osztályú Fiú Serdülő U-15 és U-14** korosztályú nagypályás labdarúgó bajnokságban szerepel:

- a bajnoki mérkőzésen a kispadra csak olyan személy ülhet le, aki regisztrációs kártyával rendelkezik. ( A játékvezetők ellenőrizni fogják és nem fogják engedni, hogy hiányában leüljön a kispadra az érintett személy. Akinek még nincs regisztrációs kártyája, az MLSZ-től kell igényelnie az mlsz.info-n keresztül. Az igényléshez a végzettséget illetve a szerződését fel kell töltenie! );

-  A mérkőző csapat kapusa, akár kezdő-, akár cserejátékos minőségben, sportszervezete azonos napon lejátszott találkozóiból legfeljebb kettő mérkőzésen szerepelhet, de csak kapusposzton. A mérkőző csapat kapusa egy bajnoki-kupa hétvégén (péntek-szombat-vasárnap) legfeljebb két mérkőzés négy félidejében szerepelhet. /MLSZ Versenyszabályzat 11.§ (3) bekezdés/

- Utánpótláskorú labdarúgó bajnoki-kupa hétvégén (péntek-szombat-vasárnap) nem azonos napon, csak kettő mérkőzésen legfeljebb négy félidőt játszhat. /MLSZ Versenyszabályzat 11.§ (4) bekezdés/

- **A szünetet kivéve – függetlenül a pályára küldendők számától - a játékosok le- és becserélésére háromszori lehetőség adott sportszervezetenként!**

**Technikai segítség**

Értesítünk minden elektronikus ügyintézésű jogosultsággal rendelkező egyesületi képviselőt, valamint a játékvezető sporttársakat, hogy a következő eljárást kell alkalmazni akkor, ha nem, vagy akadozva működik az **" mlsz info "** rendszer  az on-line jegyzőkönyv feltöltése közben:

* Feltétel: Hibátlan megfelelő sebességű Internet kapcsolat.
* Böngészőn **F12** billentyű megnyomása v. Eszközök menűpontban a Fejlesztői eszközök lehetőség kiválasztása.
* Böngésző üzemmódban IE10 verzió helyett az **IE8 verzió** kijelölése.

A tapasztalatok szerint ezzel kiküszöbölhető a böngésző akadozó, nem megfelelő működése az informatikai rendszerben.

**12.§ - Játékjogosultság korlátozása**  
Valamennyi labdarúgó -, futsal -és strandlabdarúgó bajnokságban (versenyben), az alapszakasz befejezését megelőző három bajnoki (verseny) fordulóban, valamint az azt követő fordulókban (rájátszás, osztályozó) csak annak a labdarúgónak, játékosnak van játékjogosultsága, aki - az alapszakasz utolsó három bajnoki (verseny) forduló időpontja előtt - a sportszervezet igazolt labdarúgója, játékosa volt. Nincs játékjogosultsága, és Versenyigazolványát be kell vonni annak a labdarúgónak, játékosnak, akinek igazolását, átigazolását az alapszakasz utolsó három bajnoki (verseny) forduló időszakában vagy azt követően végezték el.

**Átigazolásokkal kapcsolatban:**

**Mikor és milyen feltételek mellett postázunk igazolásokat?**

Postán beérkezett igazolásokat csak abban az esetben fogadunk be, ha a NYIÁSZ-ban közölt útmutatásnak hiánytalanul megfelelnek. Amennyiben ez nem valósul meg, a kérelem teljesítését elutasítjuk, és postán visszaküldjük.

Az elkészített versenyengedélyeket minden héten pénteken ajánlott levélben postázzuk az Egyesület hivatalos címére. A kézbesítőtől át nem vett levelet nem postázzuk ki többször! A postaköltséget minden esetben továbbszámlázzuk az Egyesületnek!

Az átigazolási időszakban postai úton küldött igazolásokat nem készítünk!

**Mérkőzés rendezés feltételei:**

**Kötelező WINNER márkájú labdákkal játszani a mérkőzéseken?**

Igen, a Kupában és a Bajnokság összes osztályában is, felnőttben és utánpótlásban egyaránt.

**Kinek kell biztosítania a mérkőzéslabdákat?**

A hazai egyesületnek.

**Hol lehet beszerezni a labdákat?**

A ZOOMSPORT boltjában, Kaposvár Ady Endre utca, vagy közvetlenül a gyártótól - elérhetőség az Igazgatóság honlapján, a Támogatóink menüpontban.

**Szabályváltozások 2012. július 1-től - játékosok felszerelése:**

**Mi a teendő a sportnadrág színétől eltérő termonadrágok viselésénél?**

47.§ (2) A játékvezető a mérkőzés megkezdése előtt köteles meggyőződni arról, hogy: az izommelegítő nadrág színe azonos-e a sportnadrág színével ( *kivéve az amatőr bajnokságokat).*

**Mi a helyzet rögzítőszalagok  használatakor?**

III.4. szabály: Ha külsőleg ragasztószalagot vagy más hasonló anyagot alkalmaznak, akkor annak színének **meg kell egyeznie** a harisnyának azon **színével,** amely részén alkalmazzák.

Magyarázata: Egyre több játékos használ túlzottan sok ragasztószalagot a sportszárán kívül. Ez a színek sokaságát jelenti, amely teljesen megváltoztatja a sporszárak kinézetét. Ez zavaró lehet, különösen a játékvezető asszisztensek számára, akiknek szükség esetén a sportszárat is figyelniük kell egy szituáció megítélésénél.

Általános rendelkezések a **2015/16-**os bajnoki és kupa mérkőzésekkel kapcsolatban:

* **Mi az előírás a megyei U-14-es korosztályban a 2015/16-os évadban?**

Bajnokság résztvevői: 2002.január 1-én és 2003.december 31.között születettek. A versenyjegyzőkönyvbe beírt **7 fő** cserejátékos közül a bajnokságban **7 fő** játékos cserélhető.

A mérkőzéseket WINNER márkájú labdákkal kell lejátszani. A mérkőzés digitális jegyzőkönyvét a helyszínen, interneten keresztül kell elkészíteni és kinyomtatni. A megfelelő internetes kapcsolatot a játékvezetői öltözőben kell biztosítani. A bajnoki mérkőzéseken a kispadon csak alapkártyával rendelkező személyek foglalhatnak helyet.

**Játékidő: 2x35 perc**

* **Mi az előírás a megyei U-16-os korosztályban?**

Bajnokság résztvevői:  2000.január 1-én és 2002.december 31.között születettek.

A versenyjegyzőkönyvbe beírt **7 fő** cserejátékos közül a bajnokságban **7 fő** játékos cserélhető.

A mérkőzéseket WINNER márkájú labdákkal kell lejátszani. A mérkőzés digitális jegyzőkönyvét a helyszínen, interneten keresztül kell elkészíteni és kinyomtatni. A megfelelő internetes kapcsolatot a játékvezetői öltözőben kell biztosítani. A bajnoki mérkőzéseken a kispadon csak alapkártyával rendelkező személyek foglalhatnak helyet.

**Játékidő: 2x45 perc**

* **Mi az előírás a megyei U-19-es korosztályban?**

Bajnokság résztvevői:  1997.január 1-én és 2001.december 31.között születettek. Bajnoki mérkőzésre 5 fő 1995. január 1. és 1996.december 31. között született labdarúgó nevezhető

A versenyjegyzőkönyvbe beírt **7 fő** cserejátékos közül a bajnokságban **7 fő** játékos cserélhető.

A mérkőzéseket WINNER márkájú labdákkal kell lejátszani. A mérkőzés digitális jegyzőkönyvét a helyszínen, interneten keresztül kell elkészíteni és kinyomtatni. A megfelelő internetes kapcsolatot a játékvezetői öltözőben kell biztosítani. A bajnoki mérkőzéseken a kispadon csak alapkártyával rendelkező személyek foglalhatnak helyet.

**Játékidő: 2x45 perc**

**Játékidő: 2x45 perc**

* **Milyen előírás van az öregfiúk bajnokságra vonatkozólag?**

Bajnokság résztvevői: 1981.december 31. előtt születettek.

A pályára lépéshez érvényes **sportorvosi engedély** és érvényes **"ÖF" versenyengedély** szükséges.(MLSZ SMI által hitelesített)

A versenyjegyzőkönyvbe beírt **11 fő** cserejátékos közül a bajnokságban **11 fő** játékos cserélhető  - a folyamatos csere megengedett a szabályok szerint!!

 A mérkőzés digitális jegyzőkönyvét a helyszínen, interneten keresztül kell elkészíteni (és kinyomtatni.) A megfelelő internetes kapcsolatot a játékvezetői öltözőben kell biztosítani.

**Játékidő: 2x45 perc**